རྒྱལ་སྤྱིའི་ཉེས་ཡངས་ཚོགས་པའི་རྒྱ་ནག་ཞིབ་འཇུག་པ་ཝེ་ལིམ་ནི་ཡིས་ཧོང་ཀོང་རང་དབང་གསར་ཁང་གི་གསར་འགོད་པར།དེ་རིང་རྒྱ་ནག་གཞུང་གིས་སྐུ་ཞབས་ལུའུ་མིན་ཀྲི་ལ་ཁྲིམས་ཐག་བཅད་པ་དེ་ནི་དྲང་བདེན་མིན་པའི་ཉེས་སྤྱོད་ཚབས་ཆེན་ཞིག་རེད།ལུའུ་མིན་ཀྲི་ཡིས་ཞི་བའི་སྒོ་ནས་སྤྱི་ཚོགས་བརྒྱུད་ལམ་ཁག་ཏུ་ལོ་རྒྱུས་རང་བཞིན་གྱི་དམངས་གཙོའི་འཕེལ་རིམ་དང་།ད་ལྟའི་རྒྱ་ནག་ནང་གི་དམངས་གཙོའི་དཀའ་རྙོག་སྐོར་ལ་གོ་བསྡུར་བྱས་པ་ནི་བཙོན་འཇུག་བྱེད་དགོས་པའི་ཉེས་དོན་ཞིག་མིན་པར་བརྟེན།རྒྱལ་སྤྱིའི་ཁྲིམས་ཐོག་ནས་ལུའུ་མིན་ཀྲི་ཡི་སྨྲ་བརྗོད་རང་དབང་སྲུང་སྐྱོབ་བྱེད་དགོས།ཞེས་བརྗོད་འདུག